b'\n_START_ARTICLE_\nVeliki hrvatsko-engleski rje\xc4\x8dnik\n_START_SECTION_\nOpis\n_START_PARAGRAPH_\nKvalitetni papirnati omot, koji je ujedno i naslovnica knjige, sadr\xc5\xbei bijelu, crvenu i plavu boju. Velikim crvenim tiskanim slovom otiskano je slovo H koje ukazuje da je rje\xc4\x8dnik hrvatsko-engleski. Na naslovnici se nalazi i ime autora knjige te naziv izdava\xc4\x8da. Same korice knjige su tamnoplave boje sa srebrnim slovom H. Stranice knjige su tanke i glatke te se time sprje\xc4\x8dava suvi\xc5\xa1na masa knjige._NEWLINE_Natuknice rje\xc4\x8dnika su podebljane i izvu\xc4\x8dene za dva slova kako bi se istaknule od ostatka teksta. Rje\xc4\x8dnik obiluje primjerima i prijevodima. Sadr\xc5\xbeaj rje\xc4\x8dnika pa\xc5\xbeljivo je odabiran, uvr\xc5\xa1tavane su najfrekventnije rije\xc4\x8di i njihovi prijevodi te su tim unosima izbjegnute nepotrebne informacije kojima bi se rje\xc4\x8dnik napuhao, a ne bi u\xc4\x8dinio korisnim. Na kraju knjige nalazi se sustav hrvatskih tvorbenih natuknica to jest sufiksi poredani abecednim redom.\n_START_SECTION_\nRad na rje\xc4\x8dniku\n_START_PARAGRAPH_\nAutor ove knjige je akademik \xc5\xbdeljko Bujas. Recenzenti Velikog hrvatsko-engleskog rje\xc4\x8dnika su prof. dr. Vladimir Ivir i prof. dr. Damir Kalogjera. Urednica rje\xc4\x8dnika je prof. Sunita Bujas. na korekturi su radili Branko Iljazovi\xc4\x87 i Danijela \xc5\xbdivkovi\xc4\x87, na reviziji je tako\xc4\x91er radio Branko Iljazovi\xc4\x87. Likovnu opremu pripremila je Maja Frani\xc4\x87. Knjigu je izdao Nakladni zavod Globus u biblioteci Rje\xc4\x8dnici i leksikoni, a tiskao i uvezao DELO Tiskarna d.d., Ljubljana.'